  Майя Бывальцева Удмуртиысь биатлонистка Ульяна Кайшева Россилэн чемпионатэзлэн финалаз пыриськоз, ивортэ Россиысь биатлонистъёслэн огазеяськонзы. Ӵошатсконъёс Ханты-Мансийскын 26–30 южтолэзе ортчозы. «Кунлэн чемпионатаз медальёс утон — сборноен ӵош дасяськыны путёвкаос утыны луонлык гинэ ӧвӧл. Ханты-Мансийскын Россилэн чемпионатаз люкам очкоос СБР-лэн рейтингаз но Россилэн Кубокезлэн зачётаз мынозы. Огазеям командаез кылдытонын соос куд-ог дыръя бадӟымгес инты басьто», — верамын ивортонын. Медальёс понна вожвылъяськон ньыль амалъёсын мыноз — спринт, уйыса бызён, масс-старт но эстафета Тодэ вайытом, таяз сезонын Россилэн Кубокез понна ӵошатсконъёсын Ульяна Кайшева вормисьёс пӧлы кык пол шедьылӥз. Спринтын 2-тӥ инты басьтӥз но 1-тӥ — масс-стартын. Тегъёс: Биатлон Удмуртия Россия УльянаКайшева  